

***SIA “Jūrmalas slimnīca”***

***Vidēja termiņa attīstības stratēģija***

***2021.-2025.gadam***

**Uzraudzības ziņojums**

**par 2021*.*gadu**

**Sagatavotājs:**

***Jūrmalas valstspilsētas pašvaldības kapitālsabiedrība***

***SIA “Jūrmalas slimnīca”***



SATURS

[Kopsavilkums 3](#_Toc101436323)

[Ievads 4](#_Toc101436324)

[Izmantotie saīsinājumi 5](#_Toc101436325)

[Apkopojums par rīcības plāna izpildi 6](#_Toc101436326)

[Rezultatīvie rādītāji 12](#_Toc101436327)

[Secinājumi 18](#_Toc101436328)

[Priekšlikumi 19](#_Toc101436329)

[Izmantotās informācijas avoti 20](#_Toc101436330)

# Kopsavilkums

SIA “Jūrmalas slimnīca” (turpmāk tekstā – Slimnīca) ir izstrādāta “SIA “Jūrmalas slimnīca” vidēja termiņa attīstības stratēģija 2021. – 2025. gadam” (turpmāk - Stratēģija). Slimnīca izvērtēja šajā Stratēģijā plānoto noteikto mērķu un uzdevumu sasniegšanu un izpildi.

Rīcības plāna un tajā noteikto uzdevumu, plānoto rezultātu un to rādītāju izpilde notiek saskaņā ar Slimnīcas Stratēģijas ieplānoto, izņemot 1.1.aktivitāti – Slimnīcas 2.stāva renovācija, kur izpilde norit ilgāk nekā plānots, pamatojoties uz Ministru kabineta 2020. gada 6. novembra rīkojumu Nr. 655 “Par ārkārtas situācijas izsludināšanu” (prot. Nr. 69 2. §), kas tieši ietekmēja Slimnīcas darbu. Būvprojekta izstrādei nepieciešamā telpu apsekošana, kā arī atjaunošanas darbi tika uzsākti vēlāk, jo Slimnīcas telpas bija nepieciešamas akūto, t.sk. Covid-19 inficēto pacientu ārstēšanai (skat. tabulu nr.1 un nr.2).

Slimnīcas vidēja termiņa attīstības stratēģijā 2021. – 2025. gadam ir noteikti nefinanšu mērķi. Uzraudzības ziņojumā Slimnīca ir veikusi faktisko datu salīdzinājumu ar 2021. gada nefinanšu mērķos plānoto.

Gultu dienu skaits stacionārā, kā arī gultu noslodze bija lielāka nekā plānots sakarā ar akūto pacientu skaita pieaugumu. Taču operāciju skaits, dienas stacionāra gultu dienu skaits ir mazāks nekā plānots, jo Covid-19 pandēmijas dēļ tika aizliegts valstī veikt plānveida operācijas, plānveida dienas stacionāra pakalpojumus. Rehabilitācijas pakalpojumu, kā arī mājas aprūpes pakalpojumu apjoms ir lielāks nekā tika plānots pārskata gadā (skat. tabulu nr.2).

# Ievads

Slimnīcas izstrādātais vidēja termiņa attīstības stratēģijas 2021. – 2025. gadam uzraudzības ziņojums ir ikgadējs Slimnīcas attīstības pārskats, kas akcentē aktuālākos jautājumus plānošanas jomā.

 Uzraudzības ziņojumā iekļautā informācija tiek fokusēta uz pārskata periodā veiktajām aktivitātēm saistībā ar stratēģijas izpildi, t.i. Slimnīca izvērtēja 2021. gadā paveikto salīdzinot ar Stratēģijā apstiprināto Rīcības plānu, tajā noteiktos plānotos rezultātus un to rādītājus, kā arī nefinanšu mērķu izpildi.

Ziņojumā ietvertas arī konstatētās novirzes no plānotā un to skaidrojums, kā arī secinājumi un ieteikumi darbības uzlabošanai ar mērķi pilnībā sasniegt Stratēģijā izvirzītos rādītājus.

Uzraudzības ziņojumu sagatavoja Slimnīcas Finanšu direktore.

# Izmantotie saīsinājumi

|  |  |
| --- | --- |
| JS | SIA “Jūrmalas slimnīca” |
| EUR  | Euro (naudas vienība)  |
| PVN | Pievienotās vērtības nodoklis |

Tabula Nr.1

# Apkopojums par rīcības plāna izpildi

| **Uzdevumi** | **Plānotie rezultāti** | **Rezultatīvie rādītāji****Kvalitatīvie Kvantitatīvie** | **Aktivitātes** | **Plānotais izpildes laiks** | **Plānotās izmaksas,****ar PVN, EUR** | **Jūrmalas pilsētas Rīcības plāna prioritāte un rīcības virziens** | **Izpildes statuss****(*uzsākts, nav uzsākts, izpildē, izpildīts*)** | **Īstenotās aktivitātes** |
| --- | --- | --- | --- | --- | --- | --- | --- | --- |
| 1. Pilnveidot un attīstīt kapitālsabiedrības sniegto pakalpojumu kvalitāti un pieejamību Jūrmalas pilsētas iedzīvotājiem un viesiem, sekmējot konkurētspēju veselības aprūpes pakalpojumu sniedzēju tirgū Latvijā un ārvalstīs, lai nodrošinātu stabilus finanšu pamata rādītājus un kapitālsabiedrības kā uzņēmuma attīstību. |
| 1.1. Pilnveidot Ķirurģijas nodaļas, Iekšķīgo slimību nodaļas, dienas stacionāra infrastruktūru, uzlabojot pakalpojumu sniegšanas kvalitāti, nodrošinot epidemioloģisko prasību ievērošanu, atdalot akūto un plānveida pacientu plūsmu. | 1.Atbilstošas telpas Ķirurģijas nodaļas, Iekšķīgo slimību nodaļas, dienas stacionāra pacientiem un personālam;2.Nodrošināta epidemioloģisko prasību ievērošanas iespēja infekciju slimību gadījumā – atdalīta akūto un plānveida pacientu plūsma. | Renovētas telpas Slimnīcas piecstāvu korpusa 2.stāvā;uzlabota ķirurģijas nodaļas, Iekšķīgo slimību nodaļas, dienas stacionāra pakalpojumu infrastruktūra; atdalīta akūto un plānveida pacientu plūsma epidemioloģisko prasību ievērošanai. | Publiskie iepirkumi, līgumi telpu renovācijai, mēbeļu, medicīnas iekārtu un aprīkojuma iegādei. | 2020. – 2021.gads | 650 000 | P3.6.; P1.5.; P3.7.; R3.6.1.; R1.5.1.; R1.5.2; R3.7.1. | Izpildē | Pārskata gadā pabeigta būvprojekta izstrāde, veikts iepirkums būvdarbu veikšanai, noslēgts līgums par būvdarbu, būvuzraudzības veikšanu.Izmaksas 2021. gadā 204 406 EUR. Plānots pabeigt 2022. gada I pusgadā. |
| 1.2. Pilnveidot slimnīcā izmantojamo instrumentu, materiālu sterilizācijas procesu | Modernizēta instrumentu sterilizācijas sistēma atbilstoši kvalitātes prasībām veselības aprūpē | Renovētas sterilizācijas telpas, iegādāts aprīkojums pakalpojuma nodrošināšanai, apmācīti darbinieki, nodrošināta sterilizācijas procesa standartu ievērošana  | Publiskie iepirkumi, darbinieku apmācība | 2025.gads | 553 680 | P3.6.; P1.5.; R3.6.1.; R1.5.1.; R1.5.2 | Nav uzsākts | Pārskata gadā nav veiktas aktivitātes. 2022. gada II pusgadā plānots veikt iepirkumu būvprojekta izstrādei pagrabstāva atjaunošanai. |
| 1.3.Pilnveidot rehabilitācijas pakalpojumu infrastruktūru | Rehabilitācijas pakalpojumu, tai skaitā sportistu rehabilitācijas pakalpojumu attīstība, paplašināts rehabilitācijas pakalpojumu klāsts, palielināts to apjoms, uzlabota rehabilitācijas pakalpojumu pieejamība Jūrmalas iedzīvotājiem un viesiem  | Renovēta ēka Jūrmalā, Bauskas 5A rehabilitācijas pakalpojumu nodrošināšanai atbilstoši mūsdienu prasībām | Publiskie iepirkumi, līgumi telpu renovācijai, mēbeļu, medicīnas iekārtu un aprīkojuma iegādei | 2022.-2024.gadam. | 1 100 000 | P3.6.; P1.5.; R3.6.1.; R1.5.1.; R1.5.2. | Nav uzsākts | Pārskata gadā nav veiktas aktivitātes. 2022. gada II pusgadā plānots veikt iepirkumu būvprojekta izstrādei. |
| 1.4.Pilnveidot mājas aprūpes pakalpojumus | Pakalpojumu apjoma palielināšana, pakalpojumu izmaksu samazināšana, saudzējoša ietekme uz vidi iegādājoties elektromobiļus  | Iegādāti 3 elektromobiļi, uzlabota mājas aprūpes pakalpojumu pieejamība Jūrmalas iedzīvotājiem,  | Publiskie iepirkumi, līgums elektromobiļu iegādei | 2025.gads | 90 000 | P3.6.; P1.5.; R3.6.1.; R1.5.1.; R1.5.2 | Nav uzsākts | Pārskata gadā nav veiktas aktivitātes. Uzdevuma izpildes gads -2025. gads. |
| 2. Uzlabot kapitālsabiedrības infrastruktūru un materiāltehnisko bāzi, maksimāli efektīvi izmantojot esošos telpu, tehnoloģiju un personāla resursus. |
| 2.1. Uzlabot uzturēšanās, higiēniskos apstākļus pacientiem, darba apstākļus darbiniekiem ķirurģijas nodaļā, Iekšķīgo slimību nodaļā, dienas stacionārā | Atbilstošas, ērtas telpas pacientiem ķirurģijas nodaļā, Iekšķīgo slimību nodaļā, dienas stacionārā piecstāvu korpusa 2.stāvā | Renovētas telpas piecstāvu korpusa 2.stāvā, uzlabota ķirurģijas nodaļas, Iekšķīgo slimību nodaļas, dienas stacionāra pakalpojumu infrastruktūra | Iepirkumi, līgumi telpu renovācijai, mēbeļu, medicīnas iekārtu iegādei | 2020.– 2021.gads | Skat. 5.3.1.punktu | P3.6.; P1.5.; P3.7.; R3.6.1.; R1.5.1.; R1.5.2; R3.7.1. | Izpildē | Pabeigta būvprojekta izstrāde, veikts iepirkums būvdarbu veikšanai, noslēgts līgums par būvdarbu, būvuzraudzības veikšanu.Izmaksas 2021. gadā 204 406 EUR |
| 2.2.Uzlabot darba apstākļus sterilizācijas tehniskajiem darbiniekiem sterilizācijas telpās | Atbilstošas, ērtas telpas sterilizācijas tehniskajiem darbiniekiem sterilizācijas telpās  | Renovētas sterilizācijas telpas, renovētas pagrabstāva telpas , iegādāts mūsdienīgs tehniskais nodrošinājums | Iepirkumi, līgumi telpu renovācijai, mēbeļu, medicīnas iekārtu iegādei | 2021.– 2022.gads | Skat. 5.3.1.punktu | P3.6.; P1.5.; P3.7.; R3.6.1.;R1.5.1.; R1.5.2; R3.7.1. | Nav uzsākts | Pārskata gadā nav veiktas aktivitātes. 2022. gada II pusgadā plānots veikt iepirkumu būvprojekta izstrādei pagrabstāva atjaunošanai. Aktivitātes izpilde kavējas, jo sakarā ar Covid-19 pandēmiju kavējās Slimnīcas 2. stāva atjaunošana. |
| 2.3.Uzlabot uzturēšanās, higiēniskos apstākļus pacientiem, darba apstākļus rehabilitācijas pakalpojumu sniedzējiem | Atbilstošas, ērtas telpas rehabilitācijas pakalpojumu sniedzējiemBauskas 5A, Jūrmalā | Renovēta ēka Jūrmalā, Bauskas 5A, iegādāts mūsdienīgs tehniskais nodrošinājums | Iepirkumi, līgumi telpu renovācijai, mēbeļu, medicīnas iekārtu iegādei  | 2022.g.-2024. gads | Skat. 5.3.1.punktu | P3.6.; P1.5.; R3.6.1.; R1.5.1.; R1.5.2. | Nav uzsākts | Pārskata gadā nav veiktas aktivitātes. 2022.gada II pusgadā plānots veikt iepirkumu būvprojekta izstrādei. |
| 2.4.Paaugstināt darbinieku kvalifikāciju, uzlabojot arī medicīnas pakalpojumu kvalitāti  | Palielinājies darbinieku apmeklēto mācību semināru skaits  | Palielinājies darbinieku apmeklēto mācību semināru skaits  | Semināru, mācību nodrošināšana, Pieredzes apmaiņa ar citām ārstniecības iestādēm | 2021.-2025.gads | katru gadu vismaz16 000 | P3.6.; P1.5.; R3.6.1.; R1.5.1. | Izpildē | Notikusi darbinieku apmācība ņemot vērā darbinieku vajadzības. 2021. gadā izlietoti 3 946 EUR – mazāk nekā plānots, sakarā ar Covid–19 pandēmiju un tās ierobežojumiem. |
| 2.5.Ieviest slimnīcas pacientu slimības vēstures elektroniskā formātā  | Nodrošināta pacientu dokumentācijas aprite e-vidē;Panākta ātrāka dokumentācijas aprite. | 1.Ieviestas elektroniskas pacientu slimības vēstures;2.Paātrināta dokumentu aprite (nav nepieciešama datu manuāla ievade un fiziska nogādāšana);3.Iespējas veidot digitālo dokumentu arhīvu;4. Samazinātas dokumentu apstrādes izmaksas (veidlapas, kārtridži, papīrs, u.c.). | Publiskie iepirkumi programatūru un tehniskā nodrošinājuma iegādei, darbinieku apmācība | 2024.-2025.gads | 5 000 gadā | P3.6.; R3.6.1. | Nav uzsākts | Pārskata gadā nav veiktas aktivitātes. Uzdevuma izpildes gads -2024. -2025. gads. |
| 2.6.Ieviest e-rēķinus | Nodrošināta normatīvo aktu prasību izpilde saistībā ar Eiropas e-pavadzīmju standartiem “e-Invoicing Directive 2014/55/EU” (Direktīva),Panākta ātrāka dokumentācijas aprite | 1. Ieviesti e-rēķini;2.Paātrināta dokumentu aprite (nav nepieciešama datu manuāla ievade un fiziska nogādāšana);3. Iespējas veidot digitālo dokumentu arhīvu;4. Samazinātas dokumentu apstrādes izmaksas;5.Nodrošināta normatīvo aktu prasību izpilde. | Publiskie iepirkumi programatūru un tehniskā nodrošinājuma iegādei, darbinieku apmācība | 2021.-2024. gads | 2 000 gadā | P3.6.; R3.6.1. | Izpildē | Uzsākta līguma saskaņošana. |
| 2.7.Ieviest digitālodokumentu arhīvu | 1.Iespēja dokumentiem piekļūt un ar tiem strādāt attālināti;2. Informācijas saglabāšana drošā formātā;3. Ieviesta loģiska un sistematizēta dokumentu pārvaldība. | 1.Samazinātas patstāvīgi un ilglaicīgi glabājamo dokumentu glabāšanas izmaksas;2.Nodrošināta dokumentu uzglabāšana atbilstoši personas datu aizsardzības, u.c. normatīvo aktu prasībām. | Publiskie iepirkumi programatūru un tehniskā nodrošinājuma iegādei, darbinieku apmācība | 2025.gads | 50 000 | P3.6.; R3.6.1. | Nav uzsākts | Pārskata gadā nav veiktas aktivitātes. Uzdevuma izpildes gads -2025. gads. |

## Rezultatīvie rādītāji

Tabula Nr.2

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Nr.** | **Rezultatīvais rādītājs** | **Mērvienība** | **Datu avots** | **Rādītāja vērtība bāzes gadā** | **Rādītāja vērtība pārskata gadā** | **2022.gadā sasniedzamā vērtība un/vai tendence \*** | **Attīstības tendence ((↑ → ↓) )** | **Piezīmes/ skaidrojums** |
| **Bāzes gads** | **Vērtība**  |
| **v1** | **2** | **3** | **4** | **5** | **6** | **7** | **8** | **9** | **10** |
| 1 | Renovētas telpas Slimnīcas piecstāvu korpusa 2.stāvā, Uzlabota ķirurģijas nodaļas, Iekšķīgo slimību nodaļas, dienas stacionāra pakalpojumu infrastruktūra;Atdalīta akūto un plānveida pacientu plūsma epidemioloģisko prasību ievērošanai | *EUR* | *JS* | 2020. – 2021.gads | *650 000* | *204 406* |  1 166 000 | **↑** | Plānots pabeigt 2022. gada I pusgadā. Izmaksu palielinājums saistīts ar papildus būvdarbiem, cenu sadārdzinājumu medicīnas mēbelēm un iekārtām, kā arī biroja mēbelēm. |
| 2. | Renovētas sterilizācijas telpas, renovētas pagrabstāva telpas, iegādāts aprīkojums pakalpojuma nodrošināšanai, apmācīti darbinieki, nodrošināta sterilizācijas procesa standartu ievērošana | *EUR* | *JS* | 2025.gads | 553 680 | *0* |  *4 000* | **→** | 2022. gada II pusgadā plānots veikt iepirkumu tehniskā projekta izstrādei pagrabstāva renovācijai. |
| 3. | Renovēta ēka Jūrmalā, Bauskas 5A rehabilitācijas pakalpojumu nodrošināšanai atbilstoši mūsdienu prasībām, iegādāts mūsdienīgs tehniskais nodrošinājums | *EUR* | *JS* | 2022.-2024.gads | 1 100 000 | *0* | *14 700* | **→** | 2022. gada II pusgadā plānots veikt iepirkumu tehniskā projekta izstrādei. |
| 4. | Iegādāti 3 elektromobiļi, uzlabota mājas aprūpes pakalpojumu pieejamība Jūrmalas iedzīvotājiem | *EUR* | *JS* | 2025.gads | 90 000 | *0* | *0* | **→** | *Plānots 2025.gadā.* |
| 5. | Palielinājies darbinieku apmeklēto mācību semināru skaits | *EUR* | *JS* | 2021.-2025.gads | katru gadu vismazEUR 16 000 | 3 946 | *22 320* | **↓** | Izlietots mazāk nekā plānots sakarā ar Covid–19 pandēmiju. |
| \*6. | Ieviestas elektroniskas pacientu slimības vēstures;Paātrināta dokumentu aprite (nav nepieciešama datu manuāla ievade un fiziska nogādāšana);Iespējas veidot digitālo dokumentu arhīvu; Samazinātas dokumentu apstrādes izmaksas (veidlapas, kārtridži, papīrs, u.c.). | *EUR* | *JS* | 2024.-2025.gads | EUR 5 000 gadā | *0* | *0* | **→** | *Plānots 2024-2025. gadā.* |
| 7. | Ieviesti e-rēķini;Paātrināta dokumentu aprite (nav nepieciešama datu manuāla ievade un fiziska nogādāšana);Iespējas veidot digitālo dokumentu arhīvu;Samazinātas dokumentu apstrādes izmaksas;Nodrošināta normatīvo aktu prasību izpilde. | *EUR* | *JS* | 2021.-2024. gads | EUR 2 000 gadā | *0* | *0* | **↑** | *Uzsākta līguma saskaņošana.* |
| 8. | Samazinātas patstāvīgi un ilglaicīgi glabājamo dokumentu glabāšanas izmaksas;Nodrošināta dokumentu uzglabāšana atbilstoši personas datu aizsardzības, u.c. normatīvo aktu prasībām | *EUR* | *JS* | 2025.gads | 50 000 | *0* | *0* | **→** | *Plānots 2025. gadā.* |
| 9. | Vidējais ārstēšanās ilgums stacionārā, dienas | *dienas* | *JS* | 2019.g. | 4.3 | *4.46* | *4.2* | **↑** | *Palielinājies pacientu skaits ar smagu slimības gaitu.* |
| 10. | Gultu noslodze, % | *%* | *JS* | 2019.g. | 60.75 | *64.73* | *59* | **↑** | *Palielinājusies gultu noslodze sakarā ar akūto pacientu skaita pieaugumu.* |
| 11. | Stacionārā ārstēto pacientu skaits | *skaits, gab.* | *JS* | 2019.g. | 5 159 | *4 745* | *4 999* | **↓** | *Samazinājās plānveida pacientu skaits.* |
|  | Gultu dienu skaits stacionārā | *skaits, gab.* | *JS* | 2019.g. | 22 174 | *22 444* | *21 487* | **↑** | *Palielinājies gultu dienu skaits sakarā ar akūto pacientu skaita pieaugumu.* |
|  | **Operācijas:** |  |  |  |  |  |  |  |  |
|  | Veikto operāciju skaits: |  |  |  |  |  |  |  |  |
|  | Dienas stacionārā | *skaits, gab.* | *JS* | 2019.g. | 612 | *509* | *624* | **↓** | *Covid-19 pandēmijas dēļ valstī tika aizliegts veikt plānveida operācijas.* |
|  | Diennakts stacionārā | *skaits, gab.* | *JS* | 2019.g. | 2 003 | *2 087* | *2 043* | **↑** | *Palielinājies sakarā ar akūto pacientu skaita pieaugumu.* |
|  | t.sk. plastiskās ķirurģijas operāciju skaits | *skaits, gab.* | *JS* | 2019.g. | 164 | *66* | *168* | **↓** | *Covid-19 pandēmijas dēļ valstī tika aizliegts veikt plānveida operācijas.* |
|  | t.sk. bariatrijas operāciju skaits | *skaits, gab.* | *JS* | 2019.g. | 62 | *12* | *44* | **↓** |
|  | Dzemdību skaits | *skaits, gab.* | *JS* | 2019.g. | 1687 | *1701* | *1734* | **↑** | *Pieaug pieprasījums pēc dzemdībām Jūrmalā.* |
|  | **Ambulatori:** |  |  |  |   |  |  |  |  |
|  | **Rehabilitācija:** |  |  |  |   |  |  |  |  |
|  | Fizikālās terapijas procedūru skaits | *skaits, gab.* | *JS* | 2019.g. | 7478 | *5498* | *8244* | **↓** | *Fizikālās terapijas procedūru skaits ir samazinājies Covid-19 pandēmijas laikā noteikto ierobežojumu dēļ.* |
|  | Fizioterapijas nodarbību skaits (visas manipulācijas) | *skaits, gab.* | *JS* | 2019.g. | 722 | *2 468* | *796* | **↑** | *Pieaug pieprasījums pēc fizioterapijas nodarbībām.* |
|  | Fizioterapeita konsultāciju skaits | *skaits, gab.* | *JS* | 2019.g. | 124 | *635* | *137* | **↑** | *Pieaug pieprasījums pēc fizioterapijas konsultācijām.* |
|  | Fizikālās un rehabilitācijas medicīnas ārsta konsultāciju skaits | *skaits, gab.* | *JS* | 2019.g. | 582 | *367* | *642* | **↓** | *Samazinājums skaidrojams ar personāla resursu trūkumu.* |
|  | Grūtnieču ambulatoro apmeklējumu skaits (pie ginekologa) | *skaits, gab.* | *JS* | 2019.g. | 1880 | *1500* | *1956* | **↓** | *Samazinājums skaidrojams ar personāla resursu trūkumu.* |
|  | Mājas aprūpes epizožu skaits | *skaits, gab.* | *JS* | 2019.g. | 10 953 | *12 285* | *12 076* | **↑** | *Pieaug pieprasījums pēc mājas aprūpes pakalpojumiem.* |
|  | **Dienas stacionārs:** |  |  |  |   |  |  |  |  |
|  | Iekšķīgo slimību profila dienas stacionāra gultas dienu skaits | *skaits, gab.* | *JS* | 2019.g. | 2 870 | *1349* |  *2 833* | **↓** | *Covid-19 pandēmijas dēļ valstī tika aizliegts veikt plānveida dienas stacionāra pakalpojumus.* |
|  | Ķirurģijas profila dienas stacionāra gultas dienu skaits | *skaits, gab.* | *JS* | 2019.g. | 690 | *401* | *761* | **↓** |
|  | **Citi:** |  |  |  |  |  |  |  |  |
|  | Pacientu īpatsvars, %, kuri saņemto veselības aprūpes pakalpojumu kvalitāti novērtē ar „labi” | *%* | *JS* | 2019.g. | - | *95* | *81* | **↑** | *Pārskata gadā ir sasniegts pacientu apmierinātības rādītājs.* |

# Secinājumi

1. Neskatoties uz to, ka saskaņā ar 2020. gada 06. novembra Ministru kabineta rīkojumu Nr. 655 “Par ārkārtējās situācijas izsludināšanu” Covid-19 pandēmijas dēļ ar 2020. gada 3. decembri valstī tika ierobežota plānveida stacionāro (t.sk. dienas stacionārs, plānveida operācijas, veselības tūrisma aktivitātes) veselības aprūpes pakalpojumu sniegšana, Slimnīcā līdz epidemioloģiskās situācijas stabilizācijai, finanšu un nefinanšu mērķus izpildīja labāk nekā plānots rehabilitācijas un mājas aprūpes pakalpojumiem, no kā izriet, ka pēc šiem pakalpojumiem ir liels pieprasījums.
2. Rīcības plāna un rezultatīvo rādītāju, izpildi ietekmēja Covid-19 pandēmijas noteiktie ierobežojumi.
3. Ņemot vērā nefinanšu mērķu izpildi, Slimnīca var sekmīgi turpināt Rīcības plāna, investīciju plāna turpmāko izpildi.
4. Tāpat kā Rīcības plāna izpilde, arī rezultatīvo rādītāju izpilde norit atbilstoši plānam, izņemot rādītājam Nr.1 – Slimnīcas 2.stāva renovācijai (skat. tabulu Nr.2), saistībā ar ārkārtas situāciju valstī Covid-19 pandēmijas dēļ aizkavējās tehniskā projekta izstrādei nepieciešamā telpu apsekošana, kā arī renovācija tika uzsākta vēlāk, jo Slimnīcas telpas bija nepieciešamas akūto, t.sk. Covid-19 inficēto pacientu ārstēšanai.
5. Gultu dienu skaits stacionārā, kā arī gultu noslodzes rādītājs bija labāks nekā plānots sakarā ar akūto pacientu skaita pieaugumu. Taču operāciju skaits, dienas stacionāra gultu dienu skaits ir mazāks nekā plānots, jo Covid-19 pandēmijas dēļ tika aizliegts valstī veikt plānveida operācijas un plānveida dienas stacionāra pakalpojumus. Vairāk nekā plānots pārskata gadā ir rehabilitācijas pakalpojumu un mājas aprūpes pakalpojumu apjoms.

# Priekšlikumi

1. Turpināt pārskata gadā iesāktos uzdevumus, veikt regulāru, ikgadēju Rīcības plāna un Nefinanšu mērķu ieviešanas uzraudzību, vienlaicīgi veicot Rīcības plāna un Investīciju plāna aktualizēšanu, nodrošinot sekmīgu Stratēģijas īstenošanas gaitu.
2. Pamatojoties uz lielo pieprasījumu rehabilitācijas pakalpojumiem, nepieciešams investēt rehabilitācijas telpu estētikas uzlabošanā, pacientu komforta nodrošināšanā, kā arī uzlabot pakalpojumu kvalitāti un kvantitāti.

# Izmantotās informācijas avoti

1. SIA “Jūrmalas slimnīca” 2021.gada ieraksti grāmatvedības reģistros.